REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4248)
  + [Valencià](/va/acuerdo/4248)






Selector de idioma

Leer

* [Español](/es/acuerdo/4248)
* [Valencià](/va/acuerdo/4248)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D'ALACANT

Data d'aprovació
:   29/06/2017

Data de publicació
:   03/07/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4248.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4248)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4248)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D'ALACANT&url=https://www.boua.ua.es/va/acuerdo/4248)

**Títol:** REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2017

REGLAMENT DE RÈGIM INTERN DEL DEPARTAMENT DE QUÍMICA ANALÍTICA, NUTRICIÓ I BROMATOLOGIA DE LA UNIVERSITAT D’ALACANT

ÍNDEX

TÍTOL PRELIMINAR

Article 1. Naturalesa

Article 2. Competències

Article 3. Composició

TÍTOL I: ÒRGANS DEL DEPARTAMENT

Article 4. Òrgans del Departament

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Article 5. Competències

Article 6. Composició

Article 7. Convocatòria d’eleccions

Article 8. Comissió Electoral

Article 9. Procediment electoral

SECCIÓ 2a: COMISSIÓ PERMANENT DEL CONSELL DE DEPARTAMENT

Article 10. Competències

Article 11. Composició

SECCIÓ 3a: FUNCIONAMENT DELS ÒRGANS COL·LEGIATS

Article 12. Règim de sessions del Consell de Departament

Article 13. Règim de sessions de la Comissió Permanent del Consell de Departament

Article 14. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DEL DEPARTAMENT

Article 15. Competències

Article 16. Elecció

Article 17. Nomenament, mandat i cessament

SECCIÓ 2a: SUBDIRECTORA O SUBDIRECTOR DEL DEPARTAMENT

Article 18. Nomenament i cessament

Article 19. Funcions

SECCIÓ 3a: SECRETÀRIA O SECRETARI DEL DEPARTAMENT

Article 20. Nomenament, substitució i cessament

Article 21. Funcions

TÍTOL II: RÈGIM ECONÒMIC I FINANCER

Article 22. Mitjans materials

Article 23. Gestió pressupostària

TÍTOL III: REFORMA DEL REGLAMENT

Article 24. Reforma del Reglament

DISPOSICIONS TRANSITÒRIES

Primera. Mandat dels membres del Consell de Departament

Segona. Mandat de la directora o director del Departament

DISPOSICIÓ DEROGATÒRIA

DISPOSICIÓ FINAL

TÍTOL PRELIMINAR

Article 1. Naturalesa

El Departament de Química Analítica, Nutrició i Bromatologia, adscrit a la Facultat de Ciències, és la unitat de docència i investigació encarregada de coordinar els ensenyaments d’un o diversos àmbits del coneixement en un o diversos centres, d’acord amb la programació docent de la Universitat, així com de donar suport a les activitats i les iniciatives docents i investigadores del professorat i fomentar-les, i d’exercir aquelles altres funcions que determinen l’Estatut i la legislació vigent.

Article 2. Competències

Corresponen al Departament les competències següents:

a- Desenvolupar i coordinar la docència de les diferents disciplines corresponents als seus àmbits de coneixement, d’acord amb els plans d’estudis de títols oficials i l’organització docent de les facultats, les escoles o els centres responsables d’aquelles.

b- Proposar i desenvolupar ensenyaments propis de postgrau i especialització i donar suport a les activitats i les iniciatives docents de les persones que l’integren.

c- Proposar i desenvolupar, si escau, ensenyaments de doctorat en els termes que establisca el Consell de Govern.

d- Impulsar la investigació pròpia i donar suport a les activitats i les iniciatives investigadores dels seus membres.

e- Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.

f- Col·laborar en el desenvolupament de processos de millora de la qualitat docent i investigadora, així com participar en les activitats d’avaluació de la qualitat docent i investigadora del seu personal docent i investigador i de la prestació del servei per part del seu personal de administració.

g- Promoure activitats d’extensió universitària, a proposta dels seus membres.

h- Procurar la renovació i l’enriquiment científic, tècnic, artístic i pedagògic dels seus membres.

i- Col·laborar en l’elaboració dels plans d’estudis i en la programació de la resta d’activitats docents que afecten els seus àmbits de coneixement.

j- Organitzar i proposar la seua plantilla docent i investigadora i de personal d’administració i serveis, en els termes de la programació pròpia de la Universitat.

k- Participar en els procediments de selecció i promoció del personal docent i investigador, així com del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.

l- Administrar el seu pressupost i gestionar els mitjans materials d’acord amb la planificació econòmica i comptable de la Universitat.

m- Cooperar amb els altres òrgans i unitats de la Universitat en la realització de les seues funcions.

n- Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.

o- Exercir qualsevol altra funció que li assignen les lleis, l’Estatut i els reglaments de la Universitat.

Article 3. Composició

Pertanyen al Departament les persones següents:

a- El personal docent i investigador adscrit al Departament.

b- El personal investigador en formació adscrit al Departament.

c- L’alumnat matriculat en alguna de les matèries d’ensenyaments oficials impartits pel Departament.

d- El personal d’administració i serveis adscrit al Departament.

TÍTOL I: ÒRGANS DEL DEPARTAMENT

Article 4. Òrgans del Departament

El govern, la representació i l’administració del Departament s’articulen a través dels òrgans següents:

a- Col·legiats:

- El Consell de Departament.

- La Comissió Permanent del Consell de Departament.

b- Unipersonals:

- La directora o director del Departament.

- La subdirectora o subdirector del Departament, si escau, sempre que escaiga la seua designació d’acord amb els criteris que establisca el Consell de Govern.

- La secretària o secretari del Departament.

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Article 5. Competències

Corresponen al Consell de Departament les competències següents:

a- Elaborar i aprovar la proposta de Reglament de règim intern, així com la modificació d’aquest.

b- Elegir i remoure, si escau, la directora o director del Departament.

c- Elaborar informes relatius a la creació, la modificació, la denominació, l’adscripció i la supressió de departaments.

d- Aprovar la proposta de modificació de les plantilles de personal docent i investigador i de personal d’administració i serveis.

e- Elegir i remoure, si escau, les persones representants del Departament en les diferents comissions del centre o de la Universitat.

f- Proposar la convocatòria de places vacants dels cossos docents universitaris i elevar la proposta de les persones integrants de les comissions d’acord amb el que preveu l’Estatut.

g- Participar en els procediments d’avaluació del personal docent i investigador.

h- Participar en els procediments d’avaluació, certificació i acreditació de la Universitat que afecten les seues activitats.

i- Aprovar la proposta de pressupost i la liquidació de comptes d’aquest.

j- Establir les necessitats de personal i materials que requerisca el desenvolupament de les activitats del Departament.

k- Aprovar el pla d’actuació docent i investigadora i la memòria anual del Departament, abans de l’inici de cada curs acadèmic.

l- Emetre, si escau, un informe d’adscripció de les seues i els seus integrants a instituts universitaris d’investigació.

m- Distribuir l’activitat docent entre els seus membres i supervisar la qualitat de la docència que s’hi imparteix.

n- Proposar i desenvolupar ensenyaments propis de postgrau i especialització i, si escau, ensenyaments de doctorat en matèries dels seus àmbits de coneixement o en col·laboració amb altres departaments, instituts universitaris d’investigació o altres centres.

o- Conèixer, coordinar i difondre les activitats investigadores dels membres del Departament

p- Emetre informes preceptius sobre la designació dels membres de les comissions avaluadores per a l’obtenció del grau de doctor i proposar aquesta designació.

q- Proposar, amb l’informe previ del Consell de Govern, el nomenament de col·laboradores honorífiques o col·laboradors honorífics amb funcions de suport i assistència a l’ensenyament, com també per a fer tasques d’investigació, entre especialistes de reconeguda competència que acrediten una experiència professional fora de l’àmbit acadèmic universitari.

r- Emetre un informe sobre la concessió de llicències per estudis del seu professorat per a realitzar activitats docents o investigadores vinculades a una universitat, un institut o un centre d’investigació, nacional o estranger.

s- Conèixer, mitjançant l’informe de la directora o director, l’estat d’execució del pressupost assignat pel Consell de Govern de la Universitat.

t- Exercir qualsevol altra funció que li atribuïsca la normativa vigent.

Article 6. Composició

1. El Consell de Departament, òrgan de govern d’aquest, està format per les persones següents:

a- Membres nats: tot el personal docent i investigador doctor i el personal docent i investigador amb vinculació permanent al Departament, que constitueixen el 75 per 100 del Consell.

b- Membres representants dels diferents col·lectius, que constitueixen el 25 per 100 restant, d’acord amb la distribució següent:

- 10 per 100 elegit pel personal docent i investigador sense vinculació permanent i el personal investigador en formació i entre aquests col·lectius.

- 10 per 100 elegit per estudiants matriculats en les assignatures d’estudis oficials que impartisca el Departament i entre aquest col·lectiu.

- 5 per 100 elegit pel personal d’administració i serveis destinat en el Departament i entre aquest col·lectiu.

Les fraccions iguals o superiors a 0,50 que resulten del repartiment han de corregir-se per excés i les inferiors, per defecte.

En tot cas, cal garantir almenys una o un representant per cada col·lectiu.

2. La part electiva del Consell de Departament ha de renovar-se cada dos anys, mitjançant eleccions convocades a aquest efecte per la directora o director, d’acord amb el que disposen aquest Reglament i, en els aspectes no previstos, la normativa pròpia de la Universitat que hi siga d’aplicació.

Article 7. Convocatòria d’eleccions

1. L’elecció de les i els representants ha de fer-se mitjançant sufragi universal, lliure, igual, directe i secret; ha de dur-se a terme necessàriament dins del període lectiu i sense que puga coincidir amb els terminis de convocatòria d’exàmens ordinaris.

El sufragi és un dret personal i indelegable, i el vot no pot ser per correu ni anticipat.

2. Les eleccions han de ser convocades un mes abans de la finalització del mandat, en una sessió del Consell de Departament, durant la qual s’ha d’aprovar el calendari electoral i han de sortejar-se els membres de la Comissió Electoral.

3. La convocatòria d’eleccions, juntament amb el calendari electoral, ha de fer-se pública en els taulers d’anuncis del Departament i, si escau, en la pàgina web, i remetre’s al Consell d’Estudiants.

4. Són electores o electors i elegibles els membres del Departament que, en el seu àmbit respectiu, es troben en servei actiu i efectiu, hi estiguen adscrits o matriculats per la modalitat de matrícula ordinària.

5. Cap persona pot exercir el dret de sufragi actiu i passiu en més d’un cos i, si és el cas, una circumscripció electoral. Les electores o electors que pertanyen a més d’un han de comunicar a la Comissió Electoral, en el termini establit, l’adscripció a aquell en què volen exercir el dret de sufragi. Si no ho fan així, la Comissió Electoral, d’ofici, ha d’adscriure l’electora o elector al cos i la circumscripció menys nombrosos d’entre aquells dels quals forme part.

6. El calendari electoral ha d’incloure les dates i els terminis següents:

a- Data d’exposició pública del cens electoral provisional.

b- Termini d’adscripció a un cos o una circumscripció electoral per les electores o electors que pertanyen a més d’un.

c- Termini de presentació de reclamacions contra el cens provisional.

d- Data de publicació del cens definitiu.

e- Termini de presentació de candidatures.

f- Data de proclamació provisional de candidates i candidats.

g- Termini de presentació de reclamacions contra l’acte de proclamació provisional de candidates i candidats.

h- Data de proclamació definitiva de candidates i candidats.

i- Termini de campanya electoral.

j- Data de la jornada de votació i horari.

k- Data de proclamació provisional de candidates i candidats electes.

l- Termini de presentació de reclamacions contra l’acte de la proclamació provisional de candidates i candidats electes.

m- Data de proclamació definitiva de candidates i candidats electes.

Article 8. Comissió Electoral

1. La Comissió Electoral ha d’estar formada per una professora o professor amb vinculació permanent a la Universitat, que ha de fer de presidenta o president, un membre del personal d’administració i serveis, que ha de ser la secretària o secretari, i una o un estudiant, que ha d’actuar com a vocal, totes aquestes persones adscrites al Departament.

Els membres de la Comissió Electoral, així com les persones suplents, han de ser designats mitjançant un sorteig públic celebrat en el Consell de Departament.

2. Els membres de la Comissió Electoral són inelegibles, excepte per renúncia. En aquest cas han de ser substituïts pel membre suplent que escaiga.

Quan hi haja impossibilitat manifesta de substitució entre les persones integrants d’un col·lectiu determinat, la directora o director del Departament pot variar la composició de la Comissió Electoral i fer un nou sorteig per a designar-ne els nous membres.

3. Les competències de la Comissió Electoral són les següents:

a- Publicar el cens provisional d’electores i electors.

b- Resoldre, si escau, les reclamacions contra el cens provisional i aprovar el cens definitiu.

c- Determinar el nombre de representants que s’han d’elegir en cada col·lectiu i, si escau, circumscripció electoral, de manera directament proporcional als percentatges que estableix l’article 6.

d- Proclamar provisionalment les candidatures presentades, una vegada comprovades les causes d’inelegibilitat.

e- Resoldre, si escau, les reclamacions contra la proclamació provisional de candidates i candidats i fer-ne la proclamació definitiva.

f- Constituir-se en mesa electoral, el dia fixat per a l’acte de la votació.

g- Proclamar provisionalment les candidates i candidats electes.

h- Resoldre, si escau, les reclamacions contra la proclamació provisional de candidates i candidats electes i fer-ne la proclamació definitiva.

i- Interpretar i aplicar la normativa electoral i qualsevol altra que es derive d’aquesta que siga procedent per al desenvolupament adequat dels procediments electorals.

4. La Comissió Electoral té la seu a la Secretaria del Departament, on s’han de remetre les consultes i les reclamacions dirigides.

5. Els acords de la Comissió Electoral s’han d’adoptar amb majoria simple. El quòrum necessari per a la constitució de la Comissió Electoral requereix la presència d’almenys dos dels membres d’aquesta.

6. Els acords de la Comissió Electoral són recurribles en alçada davant la rectora o rector de la Universitat d’Alacant.

7. Finalitzat el procés electoral, la Comissió Electoral ha de remetre a la Secretaria del Departament tota la documentació derivada perquè l’arxive i la custodie.

Article 9. Procediment electoral

1. Els membres de la Comissió Electoral, titulars i suplents, han de reunir-se abans de l’inici de la votació per a constituir-se en mesa electoral. Els i les suplents han de substituir els i les titulars respectius en cas d’absència d’aquests.

Si per incompareixença d’alguns dels membres de la mesa electoral no és possible constituir-la, aquells que s’hi troben presents poden designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació a la directora o director del Departament.

2. Quan el nombre de representants a elegir siga igual o superior al d’electores o electors, les persones integrants del col·lectiu en el qual es donen aquestes circumstàncies han de ser proclamades, per la Comissió Electoral, membres del Consell de Departament.

3. Quan el nombre de candidatures presentades siga igual o inferior al nombre de representants a elegir, no és necessari fer la votació, i han de ser proclamats com a membres del Consell de Departament aquestes candidates o candidats.

4. Quan dos o més candidates o candidats obtinguen el mateix nombre de vots, s’ha de donar preferència per a proclamar-lo com a membre del Consell de Departament a la candidata o candidat que estiga més temps vinculat a la Universitat d’Alacant al cos electoral pel qual ha presentat la seua candidatura. En el cas de l’alumnat, ha de ser elegit el de major edat.

SECCIÓ 2a: COMISSIÓ PERMANENT DEL CONSELL DE DEPARTAMENT

Article 10. Competències

Les competències de la Comissió Permanent són les que li delegue el Consell de Departament. No són delegables les que estableixen els apartats a), b), d), e), i) i n) de l’article 5 d’aquest Reglament.

Article 11. Composició

La Comissió Permanent del Consell de Departament està formada per les persones següents:

- La directora o director del Departament.

- La secretària o secretari del Departament.

- Una o un representant del personal docent i investigador doctor i el personal docent i investigador amb vinculació permanent al Departament elegit pels membres del Consell de Departament i entre aquestes persones.

- Una o un representant del personal docent i investigador sense vinculació permanent i el personal investigador en formació elegit pels membres del Consell de Departament i entre aquestes persones.

- Una o un representant dels i les estudiants matriculats en les assignatures d’estudis oficials que impartisca el Departament, elegit pels membres del Consell de Departament i entre aquestes persones.

- Una o un representant del personal d’administració i serveis elegit pels membres del Consell de Departament i entre aquestes persones.

SECCIÓ 3a: FUNCIONAMENT DELS ÒRGANS COL·LEGIATS

Article 12. Règim de sessions del Consell de Departament

El Consell de Departament ha de reunir-se:

a- En sessió ordinària, almenys dues vegades al semestre.

b- En sessió extraordinària, sempre que siga convocat per la directora o director, a iniciativa pròpia o quan ho sol·licite, almenys, una cinquena part dels membres.

Ha de presidir les sessions la directora o director del Departament i actuar-hi com a secretària o secretari la o el del Departament.

Article 13. Règim de sessions de la Comissió Permanent del Consell de Departament

La Comissió Permanent del Consell de Departament ha de reunir-se tantes vegades com siga necessari, a instància de la directora o director o quan ho sol·liciten, almenys, una cinquena part dels membres.

Ha de presidir les sessions la directora o director del Departament i actuar-hi com a secretària o secretari la o el del Departament.

Article 14. Règim jurídic i funcionament dels òrgans col·legiats

1. La convocatòria dels òrgans col·legiats, que ha de comunicar-se preferentment per via electrònica, correspon a la seua presidenta o el seu president i ha de ser notificada assegurant que la reben els seus membres amb una antelació mínima de quaranta-vuit hores, excepte en els casos d’urgència.

La convocatòria ha de contenir l’ordre del dia de la sessió, i la informació sobre els temes objecte de la convocatòria ha d’estar a disposició dels membres en el mateix termini.

L’ordre del dia ha de ser fixat per la presidenta o president, que ha de tenir en compte, si escau, les peticions dels altres membres formulades amb prou antelació.

La presidenta o president ha d’incloure obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.

2. Excepte per disposició contrària d’aquest Reglament, el quòrum per a la constitució vàlida dels òrgans col·legiats a l’efecte de celebració de sessions, deliberacions i presa d’acords requereix la presència de la presidenta o president i la secretària o secretari, si escau, de les persones que els substituïsquen, i de la meitat almenys de la resta de components, en primera convocatòria.

Si no hi ha quòrum, l’òrgan col·legiat ha de constituir-se en segona convocatòria mitja hora després de l’assenyalada per a la primera. Als efectes de l’apartat anterior, n’hi ha prou amb la presència de la presidenta o president i la secretària o secretari, o de les seues substitutes o substituts, i l’assistència de la tercera part dels membres de l’òrgan.

3. Els acords han de ser adoptats per la majoria simple de les i els assistents a la sessió, excepte els casos en els quals la normativa vigent establisca una altra majoria.

Excepte per la previsió expressa en contrari en la normativa vigent, les referències al règim d’acords han de computar-se tenint en compte el nombre de membres que en cada moment componguen l’òrgan.

No pot ser objecte de deliberació ni acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte mitjançant el vot favorable de la majoria absoluta.

4. Els membres de l’òrgan col·legiat poden fer constar en l’acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, poden sol·licitar la transcripció íntegra de la seua intervenció o proposta, sempre que aporten en l’acte o en el termini que assenyale la presidenta o president el text que s’hi corresponga fidelment, i cal fer-ho constar així en l’acta o unir-ne a aquesta una còpia.

Els membres que discrepen de l’acord adoptat poden formular-hi un vot particular per escrit en el termini de quaranta-vuit hores, que ha d’incorporar-se al text aprovat.

Les votacions han de fer-se a mà alçada. No obstant això, la votació ha de ser secreta quan es tracte de l’elecció de persones o quan així ho sol·licite una cinquena part, almenys, de les persones assistents.

5. Llevat que hi haja una disposició en contrari en la normativa vigent, qualsevol membre pot delegar el seu dret en un altre membre de l’òrgan col·legiat.

La delegació ha de constar per escrit i ser notificada a la presidenta o president de l’òrgan en el moment de la constitució de la sessió.

A l’efecte d’establir el quòrum per a la constitució vàlida de l’òrgan i les majories per a l’adopció d’acords, cal considerar present el membre que n’haja exercit la delegació i atorgar eficàcia al vot que per aquesta persona emeta, si escau, el membre delegat.

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DEL DEPARTAMENT

Article 15. Competències

1. Corresponen a la directora o director del Departament aquestes competències:

a- Representar el Departament, dirigir-lo i coordinar-ne la gestió ordinària.

b- Convocar i presidir les reunions del Consell de Departament i de la Comissió Permanent, assegurar el compliment de les lleis i aquest Reglament, dirigir i moderar les deliberacions, i suspendre-les quan aprecie que hi concorre una causa justificada.

c- Executar els acords adoptats pel Consell de Departament.

d- Informar el Consell de Departament dels acords adoptats i les actuacions seguides per la Comissió Permanent.

e- Supervisar l’execució dels plans d’activitats a desenvolupar pel Departament i elaborar la memòria anual d’aquestes.

f- Vetlar pel compliment de la dedicació del personal docent i investigador.

g- Dirigir l’activitat del personal d’administració i serveis adscrit al Departament.

h- Proposar a la rectora o rector el nomenament de la secretària o secretari i, si escau, de la subdirectora o subdirector.

i- Informar el Consell de Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.

j- Exercir qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que li puga delegar el Consell de Departament.

2. En cas de vacant, absència, malaltia o altra causa legal, les funcions de la directora o director han de ser assumides per la subdirectora o subdirector del Departament. Quan el Departament no dispose d’aquesta figura, aquestes funcions han de ser assumides per la secretària o secretari del Departament.

Article 16. Elecció

1. El Consell de Departament ha d’elegir la directora o director entre el seu professorat doctor a temps complet amb vinculació permanent a la Universitat.

2. L’elecció de la directora o director de Departament ha de ser per votació nominal i secreta. El vot és personal i indelegable, sense que siga admissible el vot anticipat.

3. Amb una antelació mínima d’un mes per a concloure el període de mandat ordinari, s’ha de celebrar una sessió del Consell de Departament en la qual es convoquen les eleccions i es determinen la data i l’horari de la sessió del Consell de Departament en la qual es votarà, i que ha de ser convocada amb aquest objecte exclusiu.

4. En la sessió del Consell de Departament en la qual haja de dur-se a terme l’elecció, amb caràcter previ a l’inici d’aquesta, s’ha de fer el sorteig públic de la mesa electoral entre els membres presents del Consell. No poden formar part d’aquesta les candidates o candidats.

La mesa electoral ha d’estar formada per tres membres; cal procurar que hi estiguen representats els col·lectius de professores i professors, l’alumnat i el personal d’administració i serveis.

La mesa electoral ha de resoldre les reclamacions que puguen ocasionar-se en la votació, l’escrutini i la proclamació de la candidata electa o candidat electe i adoptar les mesures necessàries per a garantir el secret de la votació.

Ha d’actuar de presidenta o president d’aquesta sessió del Consell de Departament el membre del personal docent i investigador de la mesa electoral de major antiguitat en la Universitat d’Alacant.

5. Conclosa la votació, la mesa electoral ha de fer-ne, en la mateixa sessió del Consell, l’escrutini, que té caràcter públic.

6. Ha de resultar-hi elegit la candidata o candidat que obtinga el major nombre de vots. Els casos d’empat s’han de resoldre a favor de la candidata o candidat de major categoria en els cossos docents universitaris i, si persisteix la igualtat, a favor de la o el de més antiguitat en la Universitat d’Alacant en el cos corresponent.

7. Si no s’hi presenta cap candidata ni candidat, la directora o director cessant o qui exercisca les seues funcions ha de continuar exercint-les. En aquest cas, s’ha de fer una nova convocatòria per a l’elecció de directora o director en el termini màxim d’un mes.

Article 17. Nomenament, mandat i cessament

1. El nomenament i el cessament de la directora o director, d’acord amb les propostes del Consell de Departament, corresponen a la rectora o rector.

2. El mandat de la directora o director és de quatre anys; la seua reelecció és possible una sola vegada.

3. Abans de la finalització del seu mandat, la directora o director pot cessar en el càrrec a petició pròpia o mitjançant una moció de censura presentada en el Consell de Departament, almenys, per una cinquena part dels membres, i requereix per a ser aprovada el vot favorable de la majoria absoluta dels membres que el componen.

SECCIÓ 2a: SUBDIRECTORA O SUBDIRECTOR DEL DEPARTAMENT

Article 18. Nomenament i cessament

1. La subdirectora o subdirector, quan escaiga la seua designació d’acord amb els criteris que establisca el Consell de Govern, ha de ser nomenat per la rectora o rector, a proposta de la directora o director de Departament, entre el professorat que complisca els requisits per a ser directora o director.

2. La subdirectora o subdirector ha de cessar en el càrrec a petició pròpia, a proposta de la directora o director o quan concloga el mandat d’aquest. En aquest últim cas, ha de continuar en el càrrec interinament mentre no es produïsca el nomenament d’una nova directora o un nou director.

Article 19. Funcions

La subdirectora o subdirector ha de col·laborar amb la directora o director en el govern i la direcció del Departament, ocupar totes les funcions que aquest li assigne o delegue i substituir-lo en cas de vacant, absència o malaltia.

SECCIÓ 3a: SECRETÀRIA O SECRETARI DEL DEPARTAMENT

Article 20. Nomenament, substitució i cessament

1. La secretària o secretari ha de ser nomenat per la rectora o rector, a proposta de la directora o director del Departament, entre el professorat a temps complet adscrit a aquell.

2. En cas de vacant, absència o malaltia, la secretària o secretari ha de ser substituït pel membre del personal docent i investigador de menor edat del Consell de Departament.

3. La secretària o secretari ha de cessar en el càrrec a petició pròpia, a proposta de la directora o director o quan concloga el mandat d’aquest. En aquest últim cas, ha de continuar en el càrrec interinament mentre no es produïsca el nomenament de la nova directora o nou director.

Article 21. Funcions

A la secretària o secretari li correspon elaborar i custodiar les actes i els documents oficials del Departament, col·laborar en la coordinació de la gestió d’aquest, donar fe dels acords del Consell, i si escau de la Comissió Permanent, i exercir totes les funcions que li puga encomanar la directora o director.

TÍTOL II: RÈGIM ECONÒMIC i FINANCER

Article 22. Mitjans materials

1. El Departament disposa d’un pressupost propi que li ha d’assignar directament el Consell de Govern i en el qual cal consignar, a més d’aquells ingressos directes de la Universitat, els que procedisquen de contractes, subvencions o altres ingressos específics de les i els docents i les investigadores i investigadors del Departament, en els termes que establisca la Universitat.

2. La distribució de les disponibilitats i les dotacions materials i econòmiques del Departament entre les diferents àrees de coneixement ha de respondre als principis que, si és el cas, establisca sobre això el Consell de Govern i, en tot cas, atendre la seua activitat docent i investigadora respectiva.

3. La distribució dels espais i els mitjans materials de què disposa el Departament entre els seus membres ha de dur-se a terme tenint en compte la seua activitat docent i investigadora respectiva.

Article 23. Gestió pressupostària

1. Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.

2. El pressupost ha de ser gestionat d’acord amb el que preveuen l’Estatut de la Universitat d’Alacant i la normativa de gestió pressupostària pròpia de la Universitat.

3. La directora o director de Departament ha d’informar, almenys semestralment, el Consell de Departament de l’estat d’execució del pressupost del Departament.

TÍTOL III: REFORMA DEL REGLAMENT

Article 24. Reforma del Reglament

1. Aquest Reglament pot reformar-se a proposta de la directora o director del Departament o d’un terç dels membres del Consell de Departament.

2. L’aprovació de la proposta de reforma del Reglament requereix un quòrum qualificat de la majoria absoluta dels membres del Consell de Departament.

3. Una vegada aprovada, la proposta de reforma del Reglament ha de ser elevada al Consell de Govern.

DISPOSICIONS TRANSITÒRIES

Primera. Mandat dels membres del Consell de Departament

1. Els consells de departaments elegits segons les disposicions que estableix l’Estatut aprovat pel Decret 73/2004, de 7 de maig, del Consell de la General itat, han de continuar en les seues funcions fins que escaiga renovar-los segons els terminis que estableixen els articles 88 i 94 de l’Estatut aprovat pel Decret 25/2012, de 3 de febrer, del Consell.

2. Sense perjudici de l’anterior, les persones que tinguen la consideració de membres nats en el nou Estatut passaran a formar part dels consells des de l’entrada en vigor d’aquest.

Segona. Mandat de la directora o director del Departament

Les directores o directors de departaments que van ser elegits segons les disposicions que estableix l’Estatut aprovat pel Decret 73/2004, de 7 de maig, del Consell de la General itat, han de continuar en els càrrecs fins a la finalització dels seus mandats. S’han de computar aquests períodes a l’efecte del que estableixen els articles 91 i 95 de l’Estatut aprovat pel Decret 25/2012, de 3 de febrer, del Consell.

DISPOSICIÓ DEROGATÒRIA

Queda derogat el Reglament de règim intern del Departament de Química Analítica, Nutrició i Bromatologia aprovat per acord del Consell de Govern de data 31 de gener de 2006.

DISPOSICIÓ FINAL

Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03856 Sant Vicent del Raspeig - Alacant  
 Tel. 80 644 7314 - Fax 42 497 4053](https://www.google.es/maps/@97.990864,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12596&trk=tyah&trkInfo=tarId%5H1209813202213%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)